Odense Adresse-Contoirs Efterretninger, 1848-08-18
J denne Anledning blev af Repræst. tilskreven Magistraten saaledes: "Da det Leilighedsviis erfares, at en efter Sundhedspolitiets Foranstaltning anordnet Oprensning af Pjentedam og Byens Bæk er paabegyndt, uden at Repræst. har havt Leilighed til at yttre sig om Sagen, eller over det Spørgsmaal om Kæmmerkassen kan være pligtig at deeltage i Bekostningen, saa skulde Repræst udbede sig Magistratens Medvirkning didhen, at Kæmmerkassens Ret i saa Henseende bliver forvaret og reserveret i Særdeleshed hvad Dammet angaaer, medens den samme Reservation ogsaa bør tages hvad Bækløbets Oprensning angaaer, idet man formener, at denne Op rensning maa paaligge de paastødende private Grundeiere og ikke Kommunen, forsaavidt som dens publiqve Jorder ikke staae i Berørelse med Bækken. - 3) Repæst., som ikke fandt de ved Licitationen paa den fornødne Brænde og Tørv opnaaede Bud antagelige, og som desfølge bleve forkastede, anmodede Markkommitteen at anskaffe indbemeldte Jldebrændsel paa bedste og billigste Maade. (13 Medlemmer vare mødte). Underdanigst Andragende fra Skolelærere i Frederiksborg Amt til Ministeren for Kirke- og Underviisnings=Væsenet. Hr. Minister! Alt oftere forhen har Skolelærerstanden stræbt at henlede Høies og Allerhøiestes Blik paa de Mangler, af hvilke Skolen, navnlig Almueskolen lider; men hidtil har denne Stræben været forgiæves. Den Stilling, hvortil Folkets Stemme kaldte Dem, Hr. Minister! har atter vakt Haabet om, at Skolelærernes Stemme engang maatte høres. De har erkjendt og tydeligen udtalt, at baade Kirke og Skole trænger til Reform, og ifølge Deres Opfordring er Geistligheden kaldet til at afgive sin Mening i Kirkens Anliggender. Hr. Minister, Skolelæreren, som har levet og lidt, stridt og stræbt for Skolen; han, hvis Livs helligste Opgave er Skolen med Alt, hvad dertil hører; han, hos hvem den lange Praxis har opfostret en retfærdig Følelse af, at hans Stemme ikke burde være uden Vægt og Brugbarhed i et Fag, hvortil han med Liv og Sjæl har opoffret sig - udbeder sig derfor, at ogsaa hans Stemme maa blive hørt, hvor det gjælder Reformer i Skolen, ligesom ogsaa, at Oprettelsen af de i Hr. Ministerens Cirkulaire af 3 Mai d. A. foreslaaede Amtsskoler maatte stilles i Bero, indtil han kunde gjøre sin Stemme gjældende. Maatte dette Ønske, dette Haab, gjenvakt ved Tingenes nye Stilling, - et Ønske og Haab, der gaaer igjennem hele Skolelærerstanden, - ikke forgiæves være forebragt ogsaa Dem, Hr. Minister! - Thi der vil sikkert - dertil fortrøste vi os - ogsaa i vor Stand findes værdige og intelligente Mænd, hvis Stemmer, om ogsaa forhen upaaagtede, nu maaskee ikke længer bør være uden Vægt og Jndflydelse. Med Fortrøstning til vort billige og retfærdige Ønske, og, Hr. Minister til Deres indsigtsfulde Erkjendelse af vort vigtige, men af den større Deel saalidet paaskjønnede Kald, undertegne vi os underdanigst (Underskrifterne). Frederiksborg den 29 Juli 1848. Foranførte Andragende, som er tilstillet Ministeren for Kirke= og Underviisningsvæsenet, bringes herved til offentlig Kundskab, for at tilkjendegive det Ønskelige i, at ogsaa Skolelærerne fra andre Egne af Landet indsende lignende Andragender til Ministeren, saa at det kunde sees, at det er et almindeligt Ønske, som her er udtalt.